Nóg bedrog met Covid-19-geld ondersoek | Netwerk24
Deur Arisa Janse Van Rensburg 31 Julie 2020 19:00
Die Nkomazi-munisipaliteit in Mpumalanga word ondersoek vir bedrog van R27 miljoen met Covid-19-geld.
Luidens ’n verklaring het die Valke Donderdag by die munisipaliteit op dokumente beslag gelê ná bewerings van ongerymdhede met die aanstelling van diensverskaffers en kontrakteurs.
Die maatskappy het glo nie aan die vereistes van die tenderproses voldoen nie, luidens die verklaring. Die tenders waarvoor hulle aangestel is, word op R27 miljoen geraam.
Die Valke sê geen inhegtenisnemings is nog gemaak nie en meer inligting sal volg.
Cyril Rapinga, die munisipaliteit se woordvoerder, het aanvanklik gelag toe Netwerk24 hom hieroor uitvra en later gebieg hy het gedink iemand trek sy been.
Hy sê hy sal nie in dié stadium kommentaar lewer nie, “en die Valke die ruimte gee om hul ondersoek te voltooi”.
Meer oor: Cyril Rapinga | Mpumalanga | Bedrog | Covid-19 | Ondersoek
Covid-bedrog: 'Skuldiges sal boet'
Wetstoepassers in KZN gevang op klagte van korrupsie, diefstal